**Pogoji in pravila sodelovanja v nagradni igri**

**1. Splošne določbe**

- V anketi lahko sodelujete vsi občani Občine Trebnje, z v celoti izpolnjenim anketnim vprašalnikom (izpolnjen anketni vprašalnik na spletni strani, izpolnjen anketni vprašalnik v tiskani obliki in vrnjen v namenske skrinjice po različnih lokacijah v Občini Trebnje ali vrnjen po pošti na občino s pripisom »anketa CPS«.

- Vsi, ki boste do 20.9.2016 ali na prireditvi v sklopu ETM dne 22.9.2016 oddali veljavno izpolnjen anketni vprašalnik ter v njem vpisali tudi svoje kontaktne podatke, se boste preko žrebanja potegovali za privlačno nagrado.

- Sodelovanje v nagradnem žrebanju je prostovoljno, v kolikor ne želite sodelovati v nagradni igri, lahko anketo rešite anonimno.

- S sodelovanjem v tej nagradni igri samodejno potrjujete verodostojnost podanih podatkov in soglašate, da organizator z njimi razpolaga za namen te nagradne igre ter ima pravico objaviti podatke v promocijske namene (na spletu ali v nespletnih medijih), za kar od organizatorja ne boste zahtevali plačila ali odškodnine.

- Vse vprašalnike bo organizator za namene analize obravnaval anonimno.

- V nagradni igri ne morejo sodelovati izdelovalci CPS Občine Trebnje in uslužbenci Občine Trebnje.

- Anketo lahko izpolnite le enkrat.

**2. Nagrada in nagradno žrebanje**

- Vsi, ki boste oddali veljavno izpolnjen anketni vprašalnik ter v njem vpisali tudi svoje kontaktne podatke, se boste preko žrebanja potegovali za privlačno nagrado.

- V skladu z Zakonom o dohodnini dobitki v nagradnih igrah sodijo med druge dohodke, ki se upoštevajo pri odmeri dohodnine. Akontacijo dohodnine izračuna plačnik davka v obračunu davčnega odtegljaja (obrazec REK-2). Doplačilo dohodnine se izvede na podlagi letne dohodninske odločbe. Podrobnejše informacije lahko preberete [tukaj](http://www.fu.gov.si/davki_in_druge_dajatve/podrocja/dohodnina/dohodnina_drugi_dohodki/).

- Plačilo vseh davkov od nagrad (vključno z DDV-jem) je odgovornost Izvajalca. Izvajalec bo za nagrajence od vrednosti nagrade odvedel akontacijo dohodnine v skladu z veljavnimi predpisi, doplačila dohodnine pa je na podlagi letne dohodninske odločbe dolžan poravnati prejemnik nagrade sam. Pred izročitvijo nagrade izžrebancu, mora le-ta organizatorju posredovati osebne podatke: ime in priimek, datum rojstva, naslov, telefonsko številko, davčno številko ter izrecno in brezpogojno dovoljuje izvajalcu, da njegove osebne podatke in davčno številko posreduje pristojnemu davčnemu organu za namen odmere dohodnine.

- Nagradno žrebanje bo izvedeno predvidoma ob zaključnem dogodku v Evropskem tednu mobilnosti, 22.9. 2016, točen datum žrebanja bo objavljen na spletni strani občine, kjer bo podeljena tudi nagrada.

- Ime in priimek nagrajenca bo objavljen na spletni strani na spletu ali v tiskanih oz. drugih medijih najkasneje v 8 dneh po žrebanju. Dobitnik nagrade bo o prejeti nagradi obveščen pisno ali telefonsko v roku 8 dni od žrebanja. Izžrebanec s sodelovanjem potrjuje, da se strinja s splošnimi pogoji sodelovanja v nagradnem žrebanju in soglaša, da se njihovo ime in priimek ter prejeto nagrado objavi na spletu ali v tiskanih oz. drugih medijih.

**3. Varovanje osebnih podatkov**

- Organizator bo osebne podatke nagrajenca uporabil zgolj za potrebe izročitve nagrade.

- Organizator bo z osebnimi podatki, pridobljenimi tekom nagradne igre, ravnal skrbno in jih varoval v skladu z Zakonom o varstvu osebnih podatkov.

- Organizator osebnih podatkov udeležencev ne bo posredoval tretji osebi ali jih uporabil v druge namene, kot izključno za potrebe uspešne celostne izvedbe nagradnega žrebanja.

**4. Dodatne informacije in spremembe**

- Dodatne informacije o nagradni igri so dostopne na spletni strani Občine Trebnje

- Svoja vprašanja nam ves čas trajanja projekta CPS lahko podate tudi na naslov: obcina.trebnje@trebnje.si